Céline Dion jwenn yon ti MENAJ - Jepepla
février 22, 2017	Commentaire 1 Vladimir Tony	4378 Vues
1an apre lanmò mari’l ,Céline Dion fè yon ti menaj pou li konsole.Chantèz la pa ale twò lwen, li damou yon flannè k’ap jwe gita pou li.Bèl ti gade, bèl ti souri, bèl ti pawòl ap tonbe. Repetisyon yo 2 a toujou pi long pase tout lòt moun nan djaz la. Jennjan an rele Kaven Girouard.N’ap raple se René Agnelli kite rantre misye nan gwoup la avan li mouri.
CHWA PREMYE MINIS
Jiskaprezan prezidan repiblik la nan faz konsiltasyon pou chwazi yon premye minis.Anpil non ap site.Dr Roudy Heriveaux fè konnen Jean-Henry Céant kalifye pou djòb la.Pòt pawòl PHTK a mande pou Amos André reyaji a bri k’ap kouri a.Yon lòt bò depite Gary Bodeau fè kwè Cholzer Chancy pa nan batay. Anpil patizan tèt kale ap reklame Stanley Lucas pou premye minis.
OUVÈTI YON NOUVO SANT SANTE NAN OKAP
COMEFASA ( Complexe Médical Famille en Santé ) se yon sant sante ki fenk louvri nan Okap.Fondatè a Dr Wesly Josama Lisme detèmine pou amelyore kondisyon kominote a pandan l’ap komanse nan fanmiy lan.Dr Lisme fè konnen gen anpil maladi ayisyen panse se fè yo fè yo sa ak maji poutan se pwoblèm ijyèn oubyen ereditè. Li di chak fanmi ta sipoze gen yon medsen. COMEFASA ofri yon kat pou yon moun ka konsilte omwen yon fwa nan ane a.
SELEKSYON U20 AN ALE KOSTARIKA
Grenadye yo la defann peyi a depi 18 fevriye nan faz final eliminatwa koupdimonn ki pral fèt nan mwa me.Yo danse sou St Kits & Nevis 5 a 1.FiFA pwa’l gen pou chwazi 4 ekip pou reprezante CONCACAF la.Me lis seleksyon U20 an:
Gardiens : John Wodney Paris (Roulado/Hai), Isaac Rouaud (Le Mans/FRA)
Défenseurs : Denso Ulysse (Real Hope/Hai), Emerson Georges (Baltimore/Hai), Odilon Jerome (ANAC/Hai), Yvenet Noel (Ouanaminthe/Hai), Wilmond Oracius (Viva Rio/Bra), Fardyson Pierre (Real Hope/Hai)
Milieux de terrain : Alessandro Campoy et Brian Chevreuil (Chateauroux/FRA), Dutherson Clerveau (Valencia/Hai), Abraham Duverger (Sociedade Uniao /Por), Wendy St Felix (ANAc/Hai)
Attaquants : Ronaldo Damus (Real Hope/Hai), Kenley Dede (Don Bosco/Hai), Jonel Désiré (ASC/Hai), Stevenson Guillaume (Racing FC/Hai), Roberto Badgio (Real Hope/Hai), Jiimmy Shammar Sanon (Impact de Montreal/Can), Richelor Sprangers (NAC Breda/NED).
BOUTÈY WONM KI PI CHÈ NAN MOND LAN
Yè madi a yon italyen achte yon boutèy wonm pou 100 mil ewo(100.000 € ) pou fè tèt li plezi.Se yon wonm melessime 1966 . Boutèy la fèt an kristal epi bouchon’l genyen 200 gram Lò18 kara ak 4 kara dyaman.
Previous 10 MIL AYISYEN bloke nan peyi MEXIQUE
Next Yon ANDIKAPE WA nan kanaval OKAP
Vladimir Tony	105 Articles
[ IMAGE ] Yo mete Moise Jean-Charles deyò nan Pitit Dessalines
8 rèsponsab nan Pitit Dessalines voye yon pinga bay Moise Jean-Charles pou li pa itilize ni non , anblèm , koulè ak deviz platfòm nan . Desizyon sa vini akoz
février 22, 23:03 Repondre
3219994124